آمریکا ساوونما کشفیات آژانسی (سیا)، ایلک دفعه ایران نیظامی گوجونه باغلی راپورونو یاییملادی.
آمریکا ساوونما ناظرلیگینه (پنتاگون) باغلی سیانین راپوروندا، ایران‌ین، اوچ آنا قابیلیته آغیرلیق وئرمه‌یه چالیشاجاغی ایفاده ائدیلدی.
بو چرچیوه‌ده ایران‌ین نیظامی دوکترینینی، اولابیله‌جک بیر سالدیرینی اینسانی و مالی بدلینی آغیرلاش‌دیرا‌جاق شکیلده گلیشدیره‌جگی اوزرینه اینکیشاف ائتدیردیگی ایفاده ائدیلدی.
راپوردا، ایران‌ین قاره‌لر آراسی بالیستیک موشک ظرفیتی الده ائتمه ایشلرینه داوام ائتدیگی، داها حساس و داغیدیجی تأثیره صاحب بالیستیک موشک‌لری قونوشلاندیرماق داوام ائتدیرجگی وورغوسو ائدیلدی.
بو آرادا، ایران رهبرلیگی‌نین موشک و پیلوت‌سوز هاوا واسطه‌لرینه یاتیریم آرتیراجاغی، بیرلشمیش میللت‌لرین سیلاح تحریمینین 2020ده قالخماسییلا ساواش اوچاغی و معاصیر تانک‌لار آلماغا باشلایاجاغینا دا راپوردا یئر وئریلدی.
راپوردا، ایران‌ین گله‌جک 10 ایلده باشقا اؤلکه‌لره موداخیله و یا موتتفیق اؤلکه‌لرده قالیجی اساس‌لار قورماق کیمی بؤلگه‌ده داها گئنیش میقیاس‌لی عملیات‌لار ائده‌بیله‌جگی ایفاده ائدیلدی.
سیا راپوروندا، ایران ین نیظامی گوجونون یانیندا ایزلدیگی ایستراتژی‌ه ده ایشاره ائدیلدی. راپوردا، ایران‌ین میللی امنیت ایستراتژیسی‌نین، رژیمه ایستیقامت‌لی ایچ و خاریجی تهدیدلرین آرا‌دان ائتمه و بؤلگه‌ده باسقین بیر گوج اولما هدف‌لری اوزرینه قورولو اولدوغو قئید ائدیلدی.
